Põhi:  3 muna   4 dl jahu  2 dl suhkrut  1,5 tl küpsetuspulbrit  1 dl piima  150 g sulatatud võid    Täidis:  5-7 õuna (koogipõhi peab  olema õuntega ilusti kaetud)    Kate:  150 g mandlilaaste  1,25 dl suhkrut  1 spl fariinsuhkrut  150 g võid  1,5 dl vahukoort (vahustamata)  1 tl kaneeli    Vahusta munad suhkruga. Lisa ettevaatlikult segades kuivained, piim ja sulavõi. Vala tainas võitatud ja riivsaiaga ülepuistatud vormi. Küpseta 180-kraadises ahjus ca 20 minutit.    Katte jaoks sega kastrulis kõik katte ained. Kuumuta keemiseni ning jätka keetmist keskmisel tulel pidevalt  segades umbes 10 minutit, kuni segu on kuldse värvusega ja paksenenud. Koori ja viiluta õunad. Aseta õunaviilud eelküpsenud koogipõhjale. Õunte peale vala tosca-kate ning küpseta kooki 200 kraadises ahjus veel ca 10-15 minutit.